
	ACTA 


	Expedient núm.: 
	Òrgan col·legiat: 

	JGL/2020/14 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	13 d’abril de 2020 

	Durada 
	des de les 19.00 fins a les 21.50 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/13 de la Junta de Govern Local de la sessió duta a terme el dia 6 d'abril de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 383/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, exp. 2016/00168 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de febrer, un ajut de tres-cents vuitanta euros (380,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


 
	Expedient 475/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, exp. 2018/00327 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de febrer, un ajut de tres-cents vuitanta euros (380,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


 
	Expedient 566/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, exp. 2012/00431 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'abril, un ajut de tres-cents euros (300,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


 
	Expedient 567/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, exp. 2014/00205 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de gener, un ajut de dos-cents setanta euros (270,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGUA
	Expedient 500/2020. Comunitat de Propietaris Sardana 20 – abonament factura reparació avaria subministrament aigua

	Favorable
	Tipus de votació: unanimitat

	Vista la sol·licitud de  la Comunitat de Propietaris Sardana 20, en què exposa que el dia 9 de març de 2020 es va quedar sense subministrament d’aigua el comptador que dona servei a la Comunitat i que, un cop revisat per un instal·lador, l’avaria va ser com a conseqüència del fang acumulat a la canonada i al comptador i, per tant, aliè a les instal·lacions de la Comunitat i demana que l’Ajuntament de Solsona és faci càrrec del pagament de la factura de reparació;
Vist l’informe emès pels responsables del Servei Municipal d’Aigües i a proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l'Ajuntament es farà càrrec de la factura de reparació. De tota manera, es demana al sol·licitant que, en una nova ocasió, s’adreci al Servei Municipal d’Aigües abans de procedir a la reparació per tercers.


CULTURA
	Expedient 549/2020. Bases convocatòria línies d'ajut de la regidoria de Cultura 2020

	Favorable
	Tipus de votació: unanimitat

	Atès que, des de la regidoria de Cultura, s'han redactat les bases reguladores dels ajuts per associacions i col·lectius culturals de Solsona de l'exercici 2020,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
1. Aprovar inicialment les bases reguladores dels ajuts per associacions i col·lectius culturals de Solsona de l'exercici 2020 i obrir la convocatòria de les línies d'ajut de la regidoria de Cultura; el termini de presentació de les sol·licituds finalitza el dia 30 de maig de 2020, el text íntegre de les bases s'adjunta en forma d'annex.
2. Exposar al públic l'anunci de les bases i de la convocatòria de les subvencions pel termini de vint dies hàbils, als efectes de reclamacions, mitjançant la seva publicació al Butlletí Oficial de la Província de Lleida, al taulell d'anuncis i a la pàgina web de l'Ajuntament; si transcorregut el termini assenyalat no es presenten al·legacions, les bases quedaran aprovades definitivament.
Annex 
"Bases reguladores dels ajuts per associacions i col·lectius culturals de Solsona
Article 1. Objecte
La finalitat d'aquestes bases és exposar el conjunt de condicions i el procediment a seguir per a la sol·licitud, la concessió, la justificació i el pagament dels ajuts en forma de convenis i subvencions per a les associacions i col·lectius culturals sense ànim de lucre del municipi de Solsona.
Des de l'Ajuntament de Solsona es vol fomentar la iniciativa ciutadana en activitats de caire cultural, contribuint al seu finançament i/o consecució. Ens referim a accions culturals de caràcter tradicional o de caire innovador que es programin dins el territori municipal i, d'aquesta manera, contribuir a generar una societat més participativa, més oberta i més solidària.
El teixit associatiu és una eina dinamitzadora de la ciutat i el motor de la seva vitalitat. Per això, un dels objectius fonamentals de l'Ajuntament de Solsona és continuar impulsant la vida associativa a través d’ajuts econòmics i/o infraestructurals, en forma de convenis i/o subvencions.
Aquests ajuts constitueixen una doble via de participació: de l'Ajuntament en les activitats organitzades per les entitats i de les mateixes entitats en la programació i planificació de l'oferta organitzada pel propi consistori.
En aquest sentit, l'Ajuntament considera els convenis com una eina essencial de col·laboració i participació entre l'Administració local i les entitats ciutadanes. Es vol, doncs, potenciar aquests convenis, en tant que marquen una implicació més evident entre l'Ajuntament i les entitats, a través dels pactes i les obligacions de cadascuna de les parts.
Per altra banda, les subvencions s'han d'entendre com un ajut de l'Ajuntament per a l'impuls de noves associacions i/o de nous projectes i línies d'actuació o de projectes puntuals de les entitats ja existents, més que no pas com una contribució obligatòria de l’Administració en l'activitat ordinària de les entitats.
L’objecte d’aquestes bases és establir la normativa general per a la sol·licitud, concessió, justificació i pagament de les subvencions que atorga l’Ajuntament de Solsona.
Article 2. Beneficiaris
Podran optar a aquests ajuts i beneficiar-se’n:
· Entitats o associacions culturals sense ànim de lucre que tinguin el seu domicili social al municipi de Solsona. Han d'estar inscrites en el Registre d'entitats de la Generalitat de Catalunya. Cal aportar una còpia del registre i dels estatuts a l’Ajuntament de Solsona.
· Persones físiques en nom propi o en representació d'un col·lectiu que hagi d’exercir l’activitat en què es fonamenta l’atorgament de la subvenció o que estigui en una situació que legitimi la subvenció.
Quedaran excloses d'aquesta normativa aquelles entitats i/o associacions que no respectin el marc democràtic actual, que no assumeixin els principis de conducta reconeguts, com ara la Declaració Universal dels Drets Humans i altres de naturalesa similar, o bé que practiquin actuacions xenòfobes, racistes, homòfones o misògines.
No podran tenir la condició de beneficiaris les persones o entitats en les quals concorri alguna de les circumstàncies de l’article 13.2 de la Llei 38/2003, de 17 de novembre, general de subvencions.
Compatibilitat de les subvencions: seran compatibles amb altres ajuts destinats a la mateixa activitat sempre i quan les quantitats no excedeixin, conjuntament, el cost total de l’actuació programada.
Consignació pressupostària: les subvencions tindran la consideració de despeses públiques i l’efectivitat d’aquestes quedarà condicionada a l’existència de crèdit pressupostari suficient.
Article 3. Requisits i obligacions dels beneficiaris
· Haver reintegrat qualsevol subvenció anteriorment revocada per l’Ajuntament de Solsona.
· Estar al corrent del compliment de les seves obligacions tributàries, amb la seguretat social i amb aquest Ajuntament, abans de la concessió de la subvenció.
· Complir l’objectiu, executar el projecte, fer l’activitat o adoptar el comportament que fonamenta la concessió de la subvenció.
· Justificar el compliment dels requisits i condicions, així com la realització de l’activitat i el compliment de la finalitat que determinen la concessió de l’ajut.
· Sotmetre’s a les actuacions de comprovació que puguin efectuar els òrgans competents, aportant tota la informació que els sigui requerida.
· Comunicar l’obtenció d’altres subvencions, ajuts, ingressos o recursos que financin les activitats subvencionades. Aquesta comunicació haurà d’efectuar-se tan aviat com es coneguin i, en tot cas, amb la finalitat de garantir l’adequat exercici de les facultats de comprovació i control.
· Conservar els documents justificatius de l’aplicació dels fonts rebuts, inclosos els documents electrònics, en tant que puguin ser objecte de les actuacions de comprovació i control.
· Utilitzar el català en la documentació i en els elements de difusió generats per les activitats subvencionades i també durant la realització d’aquestes activitats.
· Complir amb la normativa sectorial i específica que afecta l’activitat per la qual s’ha sol·licitat aquesta subvenció.
· Donar compliment a les altres obligacions que consten en aquestes bases.
Article 4. Tipus d’ajut
Hi ha diferents fórmules d’aportació municipal:
1. Subvenció directa o conveni: És el conjunt de pactes que configuren una línia de cooperació entre l'entitat o col·lectiu i l'Ajuntament. El suport en aquest cas pot ser econòmic, de caràcter tècnic, d'equipaments i/o infraestructura. El cos de pactes que serà objecte de cooperació s'haurà de correspondre amb uns objectius i programes coincidents entre l'entitat i l'Ajuntament, el qual adopta i prioritza la via de la cooperació per potenciar el teixit associatiu de la ciutat. L’ajut s’atorgarà per concessió directa quan:
· Estigui convingut en el pressupost municipal.
· Per imposició legal o de l’ens.
· Per raons d’imposició pública, social, econòmica o humanitària i per aquells casos en què la seva singularitat dificulti la convocatòria pública mitjançant concurrència competitiva.
El procediment serà el següent: certificació de l’existència de crèdit suficient i la fórmula del conveni s’utilitzarà preferentment en les subvencions pluriennals.
2. Subvenció ordinària: S'entén per subvenció ordinària aquell ajut o suport econòmic que es concedeix als sol·licitants que ho hagin demanat de forma explícita, dins els terminis i condicions que s'estableix en aquesta normativa, i que abastin o responguin a una proposta concreta d'activitat d'una entitat, associació o col·lectiu. I que l’acció cultural a fer tingui un caràcter anual. L’ajut s’atorgarà mitjançant concurrència competitiva.
3. Independentment de les anteriors, també es pot sol·licitar una subvenció extraordinària: ajut econòmic concedit a una entitat o col·lectiu per a una activitat puntual no previsible en la programació ordinària. La seva concessió quedarà condicionada a la disponibilitat pressupostària municipal.
4. Ajuts a festes de barri: aportació econòmica que s’atorgarà a totes aquelles associacions de veïns que presentin una instància dins el termini establert per la sol·licitud. La subvenció serà d’un 25% de totes aquelles factures que es presentin un cop acabada la festa i que no corresponguin a productes alimentaris.
Article 5. Documentació a presentar
Les persones físiques o jurídiques que desitgin sol·licitar un ajut hauran de presentar les seves sol·licituds en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) A la seu electrònica a l'Ajuntament de Solsona, al catàleg de tràmits que trobareu a l’adreça: https://solsona.eadministracio.cat
b) A les oficines de Correus
c) A les oficines diplomàtiques o oficines consulars d’Espanya a l’estranger
d) A les oficines d’assistència en matèria de registres
e) Presencialment al Registre General de l’Ajuntament de Solsona (carrer del Castell, 20, 25280 Solsona), telèfon 973480050 horari: - dilluns de 8.30 a 19.00 hores (ininterrompudament) i dimarts a divendres de 8.30 a 14.30 hores.
S’hi ha de fer constar:
· Previsió de finançament
· Previsió temporal de l’execució
· Declaració que no té cap causa de prohibició per a rebre la subvenció (art. 13 LGS)
· Declaració d’acceptació de la present base
· Declaració d’estar al corrent del compliment de les obligacions tributàries i de la Seguretat Social.
Article 6. Terminis:
Termini de presentació: el termini per presentar les sol·licituds dels ajuts s’iniciarà l’endemà de la publicació d’aquestes bases i durarà fins el dia 30 de maig de 2020.
Termini per justificar: la data per a justificar l'ajut, si s'escau, serà, com a màxim, fins al dia 15 de desembre.
Article 7. Criteris de valoració de les sol·licituds per a la concessió de subvencions
Les sol·licituds seran analitzades per la regidoria de Cultura amb la finalitat de fer una distribució racional dels recursos disponibles i una avaluació dels projectes presentats.
Es tindran en compte els criteris de valoració següents:
1.  Interès general i municipal del projecte
2. Repercussió social i nivell de participació
3. Caire innovador i singularitat del projecte
4. Activitats de recuperació i manteniment d'aspectes vinculats a la cultura popular i tradicional del municipi
5. Activitats que afavoreixin la integració, la solidaritat, l'atenció a la diversitat, la igualtat d'oportunitats, les relacions intergeneracionals, i el respecte al medi
6. Les accions que potenciïn la difusió i el coneixement del patrimoni cultural de la ciutat de Solsona, així com la seva conservació i divulgació
7. Propostes que complementin aspectes de l'oferta cultural generada des de l'Ajuntament
8. Projectes o activitats que estiguin promoguts conjuntament per més d'una entitat i que afavoreixin el treball de col·laboració entre associacions
9. Difusió del nom de la ciutat
10. Nivell de repercussió de l'activitat en els mitjans de comunicació.
Article 8. Obligacions dels perceptors
Obligacions:
1. Fer constar en els materials de difusió i publicitat de l'activitat el logotip de l'Ajuntament de Solsona, regidoria de Cultura, d'acord amb els models tipogràfics aprovats per la Corporació “amb el suport de” o “amb la col·laboració de”.
2. Elaborar un resum avaluatiu un cop realitzada l'activitat acompanyat dels programes o cartells.
3. Trametre de forma regular a la regidoria de Cultura la informació de les activitats per realitzar amb el temps suficient per poder fer-ne la difusió adequada.
4. Assumir totes les despeses d'organització de les activitats que es duguin a terme: assegurança de responsabilitat civil, infraestructura, serveis sanitaris, neteja, etc., assumint el projecte com una activitat pròpia.
5. Comprometre's a comunicar qualsevol canvi que sorgeixi en les activitats previstes amb la suficient antelació.
Article 9. Pautes i procediment
Un cop presentades les sol·licituds:
L'avaluació es realitzarà en el termini de 30 dies a partir de la finalització del termini de presentació i se'n donarà resposta expressa.
La concessió o la denegació es notificarà expressament a cada entitat o col·lectiu.
Si l'acord és de concessió de l'ajut sol·licitat, s'especificarà l'entitat o associació que l'ha rebut, l'import que s'ha atorgat i el concepte pel qual s'ha concedit. En el termini de 10 dies els interessats hauran de comunicar l'acceptació a la regidoria de Cultura.
Si l'acord és de denegació, se n'argumentarà la causa a l’entitat.
El pagament dels ajuts econòmics s'efectuarà segons les previsions econòmiques de l'Ajuntament de Solsona, tenint en compte la naturalesa de l'activitat i el projecte o programa presentat. L'atorgament de la subvenció es realitzarà en el termini de tres mesos des de la data de justificació de la subvenció, en el cas que en el conveni no s’especifiqui una data concreta.
Article 10. Justificació, pagament i publicitat
Totes les subvencions s’hauran de justificar mitjançant factures originals o amb fotocòpia compulsada amb data de 2020, comprovants de pagament i acompanyades d’una instància i dels següents documents:
· Fitxa de dades bancàries (model 1)
· Compte justificatiu per a subvencions, el qual inclou la memòria justificativa i econòmica de l’actuació (model 2)
· Memòria de realització de l’actuació (model 3)
· Memòria econòmica de l’actuació (model 4)
· Declaració de subvencions rebudes (model 5)
· Acreditació gràfica de la col·laboració de l’Ajuntament de Solsona en lloc visible.
Es tindran en compte únicament els requisits establerts en els criteris de valoració inexcusablement. Els beneficiaris dels ajuts hauran de posar el logotip de l’Ajuntament de Solsona i fer-ne constar la seva col·laboració en lloc visible en tot el material elaborat per a l’activitat. Cas de no compliment d’aquest requisit serà retirat l’ajut.
Un cop comunicada la concessió de l’ajut, el beneficiari haurà de presentar els justificants a l’Ajuntament de Solsona abans del 15 de desembre de 2020, sense possibilitat de pròrroga.
Una vegada justificada degudament la despesa i acreditar gràficament els requisits de publicitat, l’abonament de l’ajut econòmic concedit es realitzarà per transferència bancària o xec nominatiu.
Així mateix, en cap cas s’abonarà un ajut superior al del cost de l’activitat.
Article 11. Publicitat de les bases
Es procedirà a la publicació de les bases reguladores i de la convocatòria de subvencions, així com de les subvencions concedides, a la Base de Dades Nacional de Subvencions, en els termes establerts a la Llei general de subvencions.
L’Ajuntament de Solsona publicarà al seu web les bases i convocatòria, així com la relació de subvencions concedides amb indicació de l’import, entitats beneficiàries i objecte de la subvenció, segons estableix la Llei 19/2014, de 29 de desembre, de transparència, accés a la informació pública i bon govern, sens perjudici de la seva publicació en altres diaris o butlletins oficials." 
MODEL 1
FITXA DE DADES BANCÀRIES
En/na ________________________________________________________amb domicili a (ciutat) ________________________________ CP __________, (adreça) ____________________________________, amb DNI ____________ actuant en nom propi/en representació de __________________________________________, amb domicili a (ciutat) _________________________, CP ________, (adreça) ______________________________________________, amb CIF _____________ telf. ___________ adreça electrònica _____________________.
Us autoritza perquè totes les quantitats que corresponguin percebre a mi o al meu representat, per qualsevol concepte, amb càrrec als fons de l’Ajuntament de Solsona, puguin ser pagades mitjançant ingrés al compte corrent següent:
Entitat bancària o caixa d’estalvis:
Adreça i codi postal: __________________________________________________
Sucursal de (localitat):_________________________________________________ 
NÚMERO DE COMPTE IBAN    
A (localitat) ______________________, ______ de/d’_________________ de 2020
[image: image1.jpg]L’interessat /La interessada



Signat:___________________
MODEL 2
COMPTE JUSTIFICATIU PER A SUBVENCIONS
En/na ________________________________________________________amb domicili a (ciutat) ________________________________ CP __________, (adreça) ____________________________________, amb DNI ____________ actuant en nom propi/en representació de __________________________________________, amb domicili a (ciutat) _________________________, CP ________, (adreça) ______________________________________________, amb CIF _____________ telf. ___________ adreça electrònica _____________________.
Actuació subvencionada:
Títol actuació:
Data resolució atorgament:
Cost de l’actuació:
Import de la subvenció:
Com a representant del beneficiari de la subvenció FAIG CONSTAR:
· Que havent-se obtingut per part d’aquesta entitat la subvenció que es detalla anteriorment aquesta ha estat acceptada i  l’actuació subvencionada s’ha realitzat amb  compliment de  totes les  obligacions imposades.
· Que els justificants, inclosos en la relació de despeses adjunta, tenen una relació directa amb l’objecte de l’actuació subvencionada.
· Que en els imports dels justificants consignats en la relació de despeses adjunta no s’ha inclòs l’IVA  (en el cas que es tracti d’IVA deduïble).
· Que s’adjunten els documents originals que consten a la relació de despeses adjunta.
· Que aquesta entitat/persona física no té cap obligació econòmica pendent de pagament respecte de l‘Ajuntament de Solsona i que està al corrent de pagament de les obligacions tributàries i de la Seguretat Social.
· Que s’autoritza a l’Ajuntament de Solsona a obtenir les corresponents certificacions telemàtiques de l’Agencia Estatal d’Administració Tributària i de la Tresoreria General de la Seguretat Social.
Solsona, _____ de/d’ ______________ de 2020
Signat:
Documentació adjunta:
· memòria de realització de l’actuació
· memòria econòmica de l’actuació
· documentació gràfica que acredita la visualització de l’Ajuntament de Solsona en l’actuació subvencionada.
MODEL 3
MEMÒRIA DE REALITZACIÓ DE L’ACTUACIÓ
Actuació subvencionada:
Títol actuació:
Data resolució atorgament:
Cost de l’actuació:
Import de la subvenció:
Descripció detallada de les activitats realitzades i resultats obtinguts:
Solsona,  ______  de _____________ de 2020
Signat:
MODEL 4
MEMÒRIA ECONÒMICA DE L’ACTUACIÓ
Cost i finançament de l’actuació:
Cost total de l’actuació:
Subvenció concedida:
Fons propis:
Altres subvencions: (entitat que subvenciona i quantitat)

-

- 
Ingressos que genera l’actuació:
Altres aportacions:
TOTAL FINANÇAMENT:
Relació de despeses:
Núm. factura
Data factura
Proveïdor
CIF
Concepte de la despesa
Import total factura
Import justificat
Data de pagament
Total despesa justificada: _________
Signat:
MODEL 5
DECLARACIÓ DE SUBVENCIONS REBUDES
En/na ________________________________________________________amb domicili a (ciutat) ________________________________ CP __________, (adreça) ____________________________________, amb DNI ____________ actuant en nom propi/en representació de __________________________________________, amb domicili a (ciutat) _________________________, CP ________, (adreça) ______________________________________________, amb CIF _____________ telf. ___________ adreça electrònica _____________________.
DECLARO:
 FORMCHECKBOX 
 
No haver rebut cap altra subvenció de l’Ajuntament de Solsona ni de cap altre ens públic per sufragar el cost d’execució de les obres objecte d’aquesta sol·licitud.
 FORMCHECKBOX 
 
Haver sol·licitat i/o rebut les següents subvencions que s’assenyalen per aquesta actuació:
Data
Administració concedent
Import sol·licitat
Import concedit
1. Que estic assabentat/da que la manca de justificació documental d’aquestes subvencions comporta l’anul·lació de la subvenció concedida per l’Ajuntament de Solsona.
2. Que conec la meva obligació de comunicar a l’Ajuntament de Solsona l’obtenció d’altres subvencions per a la mateixa finalitat.
I, perquè així consti, signo aquesta declaració. 
Signatura i data:


DESENVOLUPAMENT LOCAL
	Expedient 513/2020. Anul·lació 68a edició Fira de Sant Isidre, 15, 16 i 17 de maig de 2020

	Favorable
	Tipus de votació: unanimitat

	Vist que la Junta de Govern Local en la sessió duta a terme el dia 30 de març de 2020, acordà autoritzar l'ocupació de diferents espais públics per dur a terme la 68a edició de la Fira de Sant Isidre, els dies 15, 16 i 17 de maig de 2020, així com la presència dels Trabucaires de Solsona el dia 15 de maig, a les 10.00 hores, per l'acte d'inauguració de la 68a edició de la Fira de Sant Isidre de Solsona, amb la presència de l'Il·lm. Sr. Joan Talarn i Gilabert, president de la Diputació de Lleida, tot condicionat a les mesures que hi poguessin haver vigents els dies de la Fira en relació a la crisi sanitària originada per la COVID-19;
Vist que la Junta de Govern Local en la sessió duta a terme el dia 2 de març de 2020 aprovà un conveni de col·laboració amb el Consell Comarcal del Solsonès per a la Fira de Sant Isidre amb una aportació econòmica per a l'any 2020 de set mil euros (7.000,00 €);
Vist l'escrit presentat per Sara Alarcón i Postils, presidenta del Consell Comarcal del Solsonès, i per Joan Codina i Vila, director de la Fira de Sant Isidre, en què exposen que davant les circumstàncies actuals provocades pels efectes de la COVID-19, les mesures de prevenció aplicades, les experiències d’altres països predecessors i la incertesa temporal, el Consell Comarcal del Solsonès i la comissió organitzadora de la Fira de Sant Isidre de Solsona, es veuen obligats a anul·lar l’edició d’enguany de la Fira de Sant Isidre i emplaçar l'edició de la 68a Fira de Sant Isidre els dies 14, 15 i 16 de maig de 2021,
La Junta de Govern Local, en virtut de les facultats que té delegades per decret d’Alcaldia 209/2020, de 7 de juliol, i per unanimitat dels assistents, acorda:
1. Deixar sense efecte l'acord adoptat per la Junta de Govern Local, en la sessió duta a terme el dia 30 de març de 2020, en relació a l'autorització de l'ocupació de diferents espais públics per dur a terme la 68a edició de la Fira de Sant Isidre, els dies 15, 16 i 17 de maig de 2020.
2. Deixar sense efecte l'acord adoptat per la Junta de Govern Local, en la sessió duta a terme el dia 30 de març de 2020, en relació a l'autorització de la presència dels Trabucaires de Solsona el dia 15 de maig de 2020, a les 10.00 hores, per l'acte d'inauguració de la 68a edició de la Fira de Sant Isidre de Solsona, amb la presència de l'Il·lm. Sr. Joan Talarn i Gilabert, president de la Diputació de Lleida.
3. Deixar sense efecte l'acord adoptat per la Junta de Govern Local, en la sessió duta a terme el dia 2 de març de 2020, en relació al conveni de col·laboració amb el Consell Comarcal de Solsonès, per a l'any 2020.


ESPORTS
	Expedient 562/2020. Instal·lacions camp de futbol municipal – queixa rètol prohibició entrada gossos

	Favorable
	Tipus de votació: unanimitat

	Vist l'escrit d’un usuari que exposa que el dia 1 de febrer de 2020 ell i el seu fill de 8 anys van assistir al partit de futbol de juvenil de 1a divisió entre els equips Futbol Base Solsona Arrels "A" i el Pardinyes C. F. "A", aproximadament a les 19.00 hores, un cop iniciada la segona part del partit; que portaven un gos cadell de 5 mesos de la raça labrador, el qual el portaven lligat i que   en veure que a les instal·lacions del camp de futbol municipals no hi havia cap rètol on indiqués la prohibició de l'entrada de gossos al recinte van decidir entrar amb el gos; demana explicacions pel comportament que va tenir un dels treballadors de les instal·lacions per haver entrat amb el gos, ja que està prohibida l'entrada de gossos  i demana també, que si és així, que aquesta prohibició s'informi correctament per no dur a confusions;
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 209/2020, de 7 de juliol, i per unanimitat dels assistents, acorda comunicar al sol·licitant que a l'entrada de les instal·lacions del camp de futbol municipal hi ha un rètol de prohibit l'entrada de gossos, el que, moltes vegades, algunes persones incíviques retiren el rètol i fins que els treballadors de les instal·lacions se n'adonen no es torna a col·locar i segurament aquell dia algú l'havia arrencat i per això no hi era. En relació al comportament que va tenir el treballador municipal demanar disculpes i comunicar que l'Ajuntament procurarà que no es torni a produir.


IGUALTAT
	Expedient 2093/2019. Nomenament de representants a la comissió interna d'igualtat per a l'elaboració del nou Pla municipal d'igualtat d'oportunitats de l'Ajuntament de Solsona

	Favorable
	Tipus de votació: unanimitat

	Vist que la Junta de Govern Local, en la sessió duta a terme el dia 16 de desembre de 2019, va acordar iniciar l’elaboració d’un nou Pla municipal d’igualtat d'oportunitats de l'Ajuntament de Solsona, amb l’objectiu d’adaptar-lo a la realitat actual;
Vist que un dels acords va ser crear una comissió interna d’igualtat amb la participació de l’Ajuntament i dels representants de les persones treballadores;
Vist que les funcions principals de la comissió d’igualtat són: 
- informar les persones treballadores del desenvolupament del Pla municipal d’igualtat d'oportunitats
- fomentar la participació de la plantilla durant tot el procés
- coordinar l’elaboració de la diagnosi
- dissenyar les accions del municipal d’igualtat d'oportunitats
- coordinar la implementació de les accions i fer-ne el seguiment i avaluar els resultats del Pla municipals d’igualtat d'oportunitats;
Vist que és necessari que tant l’Ajuntament com els representants dels treballadors nomenin els seus representants per formar part de la comissió interna d’igualtat;
A proposta de la regidora delegada d’Igualtat,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents acorda:
Primer. Nomenar, en representació de l’àrea d’Igualtat, Judit Gisbert, regidora delegada d’Igualtat i Maribel Bella, tècnica del Servei d’Informació i Atenció a les Dones, i en representació de l’Ajuntament nomenar Ramon Solé, coordinador general, i Susi Castro, tècnica de recursos humans, per formar part de la comissió d’igualtat.
Segon. Instar els representants de les persones treballadores que nomenin i comuniquin tres representants per a la comissió d’igualtat.
Tercer. Informar tota la plantilla de l’Ajuntament de Solsona de la voluntat i del compromís de treballar la igualtat d’oportunitats entre dones i homes i traslladar l’acord de la Junta de Govern Local del dia 16 de desembre de 2019 on es va acordar iniciar l’elaboració d’un nou Pla municipal d’igualtat d'oportunitats de l'Ajuntament de Solsona amb l’objectiu d’adaptar-lo a la realitat actual.


 
MERCAT
	Expedient 572/2020. Mercat setmanal del divendres – mesures per a la prevenció i el control de la infecció ocasionada per la COVID-19

	Favorable
	Tipus de votació: unanimitat

	Per Resolució SLT/704/2020 de la Generalitat de Catalunya, d’11 de març, s’adoptaren mesures de distanciament social en relació amb els esdeveniments multitudinaris per a la prevenció i el control de la infecció pel SARS-coV-2, publicada al DOGC núm. 8082A del dia 11 de març de 2020.
En aquesta Resolució s’obliga els ajuntaments a adoptar mesures de funcionament a tots els equipaments, serveis municipals i activitats que organitza el consistori,
Per aquest motiu, el dia 12 de març de 2020, s’adoptà la resolució d’Alcaldia 93/2020, en què com a mesura de prevenció s’acordà anul·lar el mercat setmanal dels divendres, almenys durant dues setmanes (dies 13 i 20 de març), si bé es mantenia el dels dimarts pel volum molt inferior de parades i d’afluència de persones.
Per resolució d'Alcaldia 95/2020, de 13 de març, i en el marc de la fase d’emergència 1 del Pla Procicat, s’acordà:
A) Mantenir la suspensió del mercat setmanal del divendres.
B) Pel que fa al mercat de dimarts, constituït únicament per quatre parades que abasteixen de productes alimentaris frescos, mantenir-ne l’autorització. De totes maneres, s’espaiaran més les parades, que continuaran situades a la plaça Major i el passeig del Pare Claret. Demanar també la corresponsabilitat de paradistes i consumidors per prendre totes les precaucions d’higiene possibles en la manipulació dels aliments i garantir la distància mínima entre persones.
La Junta de Govern Local, en la sessió del dia 16 de març de 2020, adoptà l’acord de continuar amb el tancament del mercat del divendres com a part de les mesures de contenció de la COVID-19 en el marc de l’estat d’alarma.
En data 8 d’abril de 2020, el representant del mercat, Albert Tallant, va demanar a l’Ajuntament, per mitjà de la Policia Local, que es reconsiderés l’obertura del mercat.
La Direcció General de Protecció Civil del Departament d’Interior de la Generalitat de Catalunya ha establert condicions per a la realització dels mercats no sedentaris (setmanals) durant l‘emergència sanitària per a COVID-19, i determina que en cas que es duguin a terme els mercats no sedentaris aquests hauran de complir amb uns requisits molt estrictes i serà responsabilitat de cada ajuntament que els autoritza el compliment de les mesures imposades.
Que donat cas que se celebrés el mercat setmanal del divendres seria l’únic mercat gran que se celebraria a la comarca, la qual cosa faria difícil evitar aglomeracions, evitar l’ocupació de més d’1/3 de l’espai i fixar l'accés per llocs controlats, sense superar en cap moment les 1000 persones d’aforament, tal com exigeix el Departament d’Interior de la Generalitat de Catalunya.
Atès que l’Ajuntament de Solsona no pot garantir que el mercat del divendres es presti amb les condicions de seguretat i distanciament que obliga la Direcció General de Protecció Civil per garantir la contenció de la COVID-19;
Atès que el Reglament del mercat municipal preveu la suspensió del mateix en casos d’emergència social;
Atès que els Reials decrets 465/2020 i 463/2020 pel qual que es declara l'estat d'alarma on s'especifiquen les activitats permeses, detallen que és permesa la venda per Internet, telefònica o correspondència amb lliurament a domicili;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Mantenir els acords que durant el mes de març s’han adoptat en relació al mercat setmanal de Solsona i que són els següents:
A) Mantenir la suspensió del mercat setmanal del divendres.
B) Pel que fa al mercat de dimarts, constituït únicament per quatre parades que abasteixen de productes alimentaris frescos, mantenir-ne l’autorització. De totes maneres, s’espaiaran més les parades, que continuaran situades a la plaça Major i el passeig del Pare Claret. Demanar també la corresponsabilitat de paradistes i consumidors per prendre totes les precaucions d’higiene possibles en la manipulació dels aliments i garantir la distància mínima entre persones, seguint les normes generals de seguretat alimentària i les normes de prevenció de la malaltia que vagin facilitant les autoritats competents per contenir la propagació del virus. Es poden trobar a la web de l'agència catalana de seguretat alimentària (http://acsa.gencat.cat/ca/seguretat_alimentaria/mesures-de-contencio-de-la-transmissio-de-covid-19-/recomanacions-per-al-repartiment-a-domicili-daliments/).
Segon. Per a les parades del mercat del divendres d’alimentació, productes d’higiene i planter l’Ajuntament de Solsona permetrà el desenvolupament de l’activitat permeten únicament i exclusivament la venda dels seus productes a domicili el dia de mercat (divendres).
Els paradistes afectats que es vulguin acollir a aquesta modalitat ho hauran de comunicar a l’Ajuntament de Solsona, al correu electrònic: gloria.dominguez@adlsolcar.cat, per tal que l’Ajuntament pugui informar la ciutadania i facilitar les dades dels paradistes.
Tercer. Notificar aquest acord als representants dels marxants i a tots els titulars de parades d’aliments i planter.


PERSONAL
	Expedient 529/2020. Convocatòria C08/2019 – contractació enginyer / ajornament incorporació

	Favorable
	Tipus de votació: unanimitat

	La Junta de Govern Local del passat 16 de març de 2020 va acordar contractar, a partir del dia 14 d’abril de 2020, Ramon Besora i Vives, amb DNI núm. ***4309**, mitjançant un contracte laboral indefinit a temps complet per cobrir el lloc d’enginyer, grup A2.
En virtut de la disposició addicional tercera del Reial decret 463/2020, de 14 de març, es declarà l’estat d’alarma fins el dia 11 d'abril de 2020, per la gestió de la situació de crisi sanitària ocasionada per la COVID-19, i es va establir la suspensió i interrupció dels terminis per la tramitació dels procediments de les entitats del sector públic. Aquesta mesura s’aplica a tot el sector públic definit a la LPAC, que segons el seu article 2 comprèn l’Administració General de l’Estat, les administracions de les comunitats autònomes i les entitats que integren les administracions locals.
Atès que el mateix Reial decret establia que la durada d'aquesta situació excepcional tindrà un termini màxim de quinze dies, finalitzant el dia 11 d'abril del 2020, si bé l'article sisè de la Llei orgànica 4/1981, d'1 de juny, dels estats d'alarma, excepció i setge, habilita la seva pròrroga sempre que la mateixa sigui aprovada pel Congrés dels Diputats;
Atès que el dijous, dia 9 d’abril de 2020, el Congrés de Diputats ha aprovat la 2a pròrroga de l'estat d'alarma mitjançant la publicació del Reial decret 487/2020, de 10 d’abril, pel que es prorroga l’estat d’alarma declarat pel Reial decret 463/2020, de 14 de març, pel que es declara l’estat d’alarma per la gestió de la situació de la crisis sanitària ocasionada pel COVID-19,
La Junta de Govern Local, en virtut de les facultats que té delegades per decret de l’Alcaldia 209/2019, de 7 de juliol, i per unanimitat dels assistents, acorda comunicar a Ramon Besora i Vives, amb DNI núm. ***4309**, que s’ajorna la seva incorporació com a enginyer, en relació al seu contracte laboral indefinit a temps complet per cobrir el lloc d’enginyer, grup A2, a l’Ajuntament de Solsona, fins a la finalització de la vigència de l’estat d’alarma decretat a causa de la crisis sanitària ocasionada per la  COVID-19.


 
	Expedient 408/2020. Convocatòria C02/2020. Borsa de treball de monitors/es activitats, estiu 2020

	Favorable
	Tipus de votació: unanimitat

	Vista la proposta d'Alcaldia i de la regidoria d'Esports, de data 8 d’abril de 2020, on es proposa la contractació de diverses places de monitors/es per executar les activitats previstes a les estades durant l'estiu 2020, previ informe de Secretaria i Intervenció;
Vistos els informes de Secretaria i Intervenció inclosos a l'expedient 408/2020,
Convocatòria C02/2020. Monitors/es activitats, estiu 2020; 
Vist que s’han redactat les bases per a la creació d’una borsa de treball de monitors/es per a les activitats durant l’estiu del 2020; 
A proposta del regidor delegat d’Esports i de l'alcalde, 
La Junta de Govern Local, en virtut de les facultats que té delegades per decret d’Alcaldia 209/2020, de 7 de juliol, i per unanimitat dels assistents, acorda: 
1. Aprovar les bases reguladores de la convocatòria de la borsa de treball per a la contractació laboral temporal de diverses places de monitors/es per a les activitats durant l’estiu del 2020 i que s’adjunten en forma d’annex.
2. Publicar la convocatòria a la seu electrònica de l'Ajuntament, al taulell d'edictes, al Butlletí Oficial de la Província de Lleida i al Diari Oficial de la Generalitat de Catalunya.
Annex
«Bases de selecció per a la creació d’una borsa de treball de monitors/es per les activitats d’estiu 2020
Base primera. Objecte de la convocatòria
L’objecte de la convocatòria és regular el procés de selecció per concurs lliure en règim laboral temporal, d’una borsa de treball de monitors/es per les activitats de l’estiu 2020. Codi de la convocatòria C02/2020.
Grup de classificació:

Grup C2
Tipus de relació: 

Personal laboral
Dedicació:


Jornada parcial, 21 hores / setmana
Horari: 


Segons horari de les activitats
Codi fitxa: 


18
Complement destí: 

CD12
Sou brut mensual: 

895,47 € (prorrata pagues inclosa)
Les tasques a realitzar són les següents:
- Fer-se càrrec del grup assignat
- Executar les activitats fixades pel coordinador amb al seu grup
- Vetllar pel correcte ús del material i la seva conservació
- Altres tasques pròpies del seu lloc de treball.
La contractació laboral serà de caràcter temporal, a raó de 21 hores setmanals prestades de dilluns a divendres de 9.00 a 13.00 hores, més 1 hora de programació setmanal. Aquestes jornades s’ampliaran per atendre els serveis que es prestin fora d’aquest horari, com el canguratge matinal, les classes dirigides a les tardes i altres actes previstos dins la programació d’activitats.
La durada del contracte dependrà del nombre de nens inscrits a les activitats, de manera que en funció del nombre d’usuaris es reduirà o ampliarà el nombre de monitors segons les necessitats del servei. 
L’inici de les activitats es preveu el dia 29 de juny de 2020, no obstant davant la situació actual i amb motiu del COVID-19, les activitats previstes es podrien veure afectades.
Aquestes actuacions estan subjectes al que preveu el Decret 267/2016, de 5 de juliol, de les activitats d’educació en el lleure en les quals participen menors de 18 anys.
El sistema de selecció dels aspirants s’efectuarà d’acord amb el que preveuen aquestes bases, el Reglament de personal al servei de les entitats locals (en endavant RPEL) i la legislació concordant.
Base segona. Condicions de les persones aspirants
Per formar part en les proves de selecció, serà necessari reunir els requisits establerts en l'article 56 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre:
a) Tenir la nacionalitat espanyola sense perjudici del que es disposa en l'article 57 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre.
b) Posseir la capacitat funcional per a l'acompliment de les tasques.
c) Tenir compliments divuit anys i no excedir, si escau, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.
d) No haver estat separat mitjançant expedient disciplinari del servei de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per exercir funcions similars a les quals exercien en el cas del personal laboral, en el qual hagués estat separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en aquests termes l'accés a l'empleat públic.
e) Estar en possessió, en el moment de la presentació d’instàncies, del títol de graduat en educació secundària obligatòria o equivalent. En els casos que es tracti d’un títol equivalent als exigits, haurà d’adjuntar-se un certificat expedient per l’òrgan competent que n’acrediti l’equivalència. En cas de titulacions obtingudes a l’estranger hauran d’acompanyar-se de l’ordre ministerial de reconeixement de títol expedit, de conformitat amb la normativa reguladora de l’homologació i consolidació de títols i estudis estrangers.
f) No estar inhabilitat/da per sentència ferma per l’exercici de les funcions públiques ni estar o haver estat separat/da en ferm, mitjançant expedient disciplinari, del servei de qualsevol administració pública.
g) No patir cap malaltia o situació física i/o psíquica que impedeixi el normal desenvolupament i exercici de les funcions corresponents. I complir les condicions necessàries per exercir les funcions que dins el cos i l’escala li poden ésser encomanades, d’acord amb el que s’estableixi legalment.
h) D’acord amb el Decret 161/2002, d’11 de juny, estar en possessió del certificat de coneixements del nivell de suficiència de català, certificat de nivell C1 del MERC (antic Nivell C) (Decret 3/2014, de 7 de gener, pel qual es modifica el Decret 152/2001, de 29 de maig, sobre avaluació i certificació de coneixements de català, DOGC núm. 6536 de 9 de gener de 2014) o superior de la Direcció General de Política Lingüística.
Estaran exempts de la prova de coneixements de llengua catalana i d’acord amb el que estableix l’article 5 del Decret 161/2002, d’11 de juny, sobre acreditació del coneixement del català i l’aranès en els processos de selecció de personal i de provisió de llocs de treball de les administracions públiques de Catalunya les persones aspirants que posseeixin un dels documents següents:
- Documentació acreditativa d’estar en possessió del certificat de coneixements de suficiència de llengua catalana certificat C1 (antic Nivell C) o superior de la Direcció General de Política Lingüística.
- Documentació que acrediti que la persona aspirant ha participat i obtingut plaça en processos anteriors de selecció de personal per accedir a l’Administració local o a l’Administració de la Generalitat de Catalunya, en què hi hagués establerta una prova de català del mateix nivell o superior, o que hagin superat la prova esmentada en altres processos de la mateixa oferta pública d’ocupació.
- Documentació que acrediti el coneixement de català dins de l’ensenyament obligatori. Aquest certificat l’expedeix qualsevol Institut d’Educació Secundària en relació al nivell de català assolit.
i) De conformitat amb el que estableix l’article 6 del Decret 389/1996, de 2 de desembre, per al qual es regula l’accés dels ciutadans dels estats membres de la Unió Europea a la funció pública els aspirants que no tinguin la nacionalitat espanyola han d’acreditar el coneixement de la llengua castellana, tant en l’expressió oral com a l’escrita.
Resten exempts de fer aquesta prova les persones que hagin acreditat documentalment, i en el termini de presentació de sol·licituds d’aquesta convocatòria, estar en possessió d’un certificat conforme han cursat la primària, la secundària i el batxillerat a l’Estat espanyol; del diploma superior d’espanyol com a llengua estrangera que estableix el Reial decret 862/1988, de 20 de juliol, modificat i completat pel Reial decret 1/1992, de 10 de gener, o certificació acadèmica que acrediti haver superat totes les proves adreçades a l’obtenció d’aquest, o del certificat d’aptitud en espanyol per a estrangers expedit per l’escola oficial d’idiomes.
j) No haver estat condemnat per sentència ferma per algun delicte contra la llibertat i indemnitat sexual, corrupció de menors i comerç d’éssers humans, d’acord el que determina l’article 13 apartat 5 de la Llei orgànica 1/1996, de 15 de gener, de protecció jurídica del menor, modificada per la Llei 26/2015, de 28 de juny.
Tots els requisits s’han de complir el darrer dia de presentació de sol·licituds.
Base tercera. Presentació de sol·licituds
1. Els/les aspirants que desitgin prendre part en el procés selectiu hauran de presentar en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) Al registre electrònic de l’Ajuntament de Solsona, que trobareu a l’adreça: https://solsona.eadministracio.cat/catalog/tw/759f3023-b83a-454d-8764-3c8963f04759
b) A les oficines de Correus
c) A les oficines diplomàtiques o oficines consulars d’Espanya a l’estranger
d) A les oficines d’assistència en matèria de registres
e) Presencialment al Registre General de l’Ajuntament de Solsona (carrer del Castell, 20, 25280 Solsona, telèfon 973480050, horari dilluns de 8.30 a 19.00 hores, dimarts a divendres de 8.30 a 14.30 hores).
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies començarà a comptar a partir de l’endemà del dia de l’aprovació de les bases i de la convocatòria per Junta de Govern Local de l’Ajuntament de Solsona i s’acabarà el dia 15 de maig de 2020 (inclòs). Les bases i la convocatòria  es publicaran al Diari Oficial de la Generalitat de Catalunya, al Butlletí Oficial de la Província de Lleida, al tauler d’edictes de l’Ajuntament i a la pàgina web municipal https://www.ajsolsona.cat/ajuntament/ofertes-d2019ocupacio.
3. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria, i s’hi ha d’adjuntar fotocòpia dels documents següents:
1) Fotocòpia del DNI
2) Fotocòpia de la titulació exigida
3) Fotocòpia del certificat de la Secretaria de Política Lingüística, o equivalent, corresponent al nivell suficiència C1 de coneixements del català
4) Currículum vitae
5) Declaració jurada compliment Llei 26/2015
6) Documents acreditatius (fotocòpia) dels mèrits al·legats per valorar el concurs, de conformitat amb el barem exposat a la base sisena i sense que el Tribunal Qualificador en pugui valorar d’altres que no siguin aportats en aquest moment. Per acreditar l’experiència caldrà aportar informe de vida laboral i/o certificats.
Amb la presentació de la sol·licitud, els/les aspirants queden assabentats/des i donen el seu consentiment al tractament de les dades de caràcter personal que són necessàries per a la gestió del procés selectiu i per a la resta de tramitació de l’expedient, d’acord amb la normativa vigent sobre protecció de dades de caràcter personal. Per exercir els drets d’accés, oposició, rectificació i cancel·lació les/els aspirants hauran de dirigir-se a l’Ajuntament de Solsona, carrer del Castell, 20, 25280 Solsona.
Els mèrits insuficientment acreditats no seran valorats. Es podran sol·licitar altres aclariments i/o documentació que el tribunal consideri necessaris per a la correcta valoració dels mèrits al·legats en qualsevol fase del procés selectiu. Tota la documentació que es presenti en llengua estrangera, perquè pugui ser valorada, ha d’anar acompanyada de la corresponent traducció jurada.
El Tribunal podrà sol·licitar els aclariments i/o documentació que consideri necessaris per a la verificació dels requisits i/o per la correcta valoració dels mèrits al·legats. Això és podrà dur a terme en qualsevol fase del procés selectiu.
Base quarta. Admissió dels/de les aspirants
Un cop finalitzat el termini de presentació de sol·licituds, l'Alcaldia dictarà resolució en el termini de màxim de deu dies, declarant aprovada la llista provisional d'admesos i exclosos. En l’esmentada resolució també es determinarà la composició del Tribunal i suplents, i el lloc, la data i l’hora de començament del procés de selecció.
Aquesta resolució incorporarà un llistat amb nom i cognoms complets d’acord amb la Llei 3/2018 de 5 de desembre de protecció de dades personals i garantia dels drets digitals, i quatre xifres numèriques del DNI d’acord amb la disposició addicional setena de l’esmentada Llei i d’acord a la instrucció dictada per l’Agència Catalana de Protecció de Dades (APDCAT) de data 4 de març de 2019 o altres que dicti posteriorment. Aquesta serà també la identificació de la resta d’anuncis i publicacions d’aquest procés selectiu.
La resolució es publicarà al web municipal https://www.ajsolsona.cat/ajuntament/ofertes-d2019ocupacio.
L’esmentada resolució també concedirà un termini de 10 dies per a esmenes o reclamacions possibles.
Les errades materials de fet es podran esmenar, en qualsevol moment, d’ofici o a petició de les persones interessades. Les al·legacions presentades seran resoltes en el termini màxim de quinze dies, transcorregut el qual, sense que s’hagi dictat resolució, les al·legacions s’entendran desestimades i es considerarà elevada a definitiva la llista d’aspirants admesos i exclosos i no caldrà tornar a publicar-la.
Base cinquena. Tribunal qualificador
1. El tribunal tindrà la composició següent:
Un terç designat a proposta de l’Escola d’Administració Pública de Catalunya.
Un terç de personal tècnic de la corporació, llevat que no n’hi hagi cap que reuneixi els requisits d’imparcialitat i professionalitat requerits legalment.
Un terç de personal tècnic en la matèria, que pot ser o no personal de la mateixa corporació.
Farà les funcions de secretari una persona de l’àrea de secretaria.
Per a la constitució vàlida del tribunal i per a la seva actuació adequada a efectes de celebració de sessions, deliberacions i presa d’acords es requerirà la presència de la majoria dels seus membres, siguin titulars o suplents i , en tot cas, del president/a i del secretari/a o de les persones que les substitueixen.
En el cas que es produeixi un empat en les decisions del Tribunal, el president/a podrà fer ús del vot de qualitat per desfer-ho.
El tribunal podrà disposar la incorporació d’assessors especialistes per a totes o alguna de les proves, els quals es limitaran a l’exercici de les seves especialitats tècniques per a totes o algunes de les proves, els quals actuaran amb veu però sense vot per debatre, en les sessions del tribunal, les qüestions que se’ls sotmetin relatives a les matèries de la seva competència.
Les persones membres dels tribunals qualificadors han d’abstenir-se quan en elles concorrin les circumstàncies que preveuen els articles 23 de la Llei 40/2015, d’1 d’octubre de RJSP. Les persones aspirants poden recusar-les quan concorri qualsevol de les circumstàncies de l’article 24 de la mateixa norma.
El tribunal queda facultat per resoldre els dubtes que es presentin i prendre els acords necessaris per al bon ordre de les proves en tot allò que no preveuen aquestes bases. També resoldrà les al·legacions que li siguin plantejades.
Base sisena. Procés de selecció
El procediment de selecció és per concurs, i constarà de les fases següents:
Fase 1. Prova de coneixements lingüístics. Per a aquelles persones que no acreditin disposar del certificat de nivell de suficiència C1 de català de la Secretaria de Política Lingüística de la Generalitat de Catalunya o dels reconeguts per aquesta com a equivalents. Aquesta prova és eliminatòria i té un resultat d’exercici apte o no apte.
Fase 2. Valoració de mèrits. Consisteix en la valoració del currículum dels aspirants, d’acord amb el barem següent, i sempre sobre la documentació acreditativa aportada dins el termini de presentació d’instàncies (l’experiència s’acredita amb l’Informe de vida laboral o certificat expedit per entitats o associacions educatives i/o esportives).
Fase 2.1. Experiència professional com a monitor de lleure i/o esportiu dins del període 2015 a 2020. Es puntuarà a raó de 0,50 punts per 30 dies treballats (segons informe de vida laboral) o a raó de 0,50 punts per curs escolar complet com a monitor (segons certificat expedit per entitats o associacions educatives ) fins a un màxim de 3 punts.
Fase 2.2. Titulacions. Puntuació màxima 3 punts.
2.2.A. Titulacions exigides al Decret 267/2016. Es puntuaran a raó d’1 punt les titulacions següents:
Títol de monitor/a d’activitats d’educació en el lleure
Títol de director d’activitats d’educació en el lleure
Monitors/ores esportius/ives, inscrits al registre Oficial de professionals de l’esport de Catalunya.
2.2.B. Altres titulacions. Es puntuaran a raó de 2 punt les titulacions següents:
Llicenciat en educació física i ciències de l’activitat física i de l’esport
Animació d’activitats físiques i esportives (CFGS)
Fase 2.3. Altra formació complementària. Es valorarà la formació relacionada amb primers auxilis, atenció sanitària i altra relacionada amb el lloc de treball a cobrir. Es puntuarà a raó de 0,25 punts per curs superior a 10 hores degudament acreditat. També es puntuaran els coneixements de llengua anglesa, degudament acreditats, a raó de 0,25 punts el nivell intermedi (B2) i 0,50 punts el nivell avançat (C1). Puntuació màxima 1 punt.
Fase 3. Entrevista personal. No tindrà caràcter obligatori. Es realitzarà a criteri del tribunal i, en tot cas, tractarà sobre qüestions relacionades amb les funcions a realitzar pel lloc a proveir i amb l’experiència professional de l’aspirant. La puntuació màxima a atorgar en aquesta prova serà de 2 punts.
Base setena. Llista de persones aprovades, contractació i durada de la borsa de treball
Un cop finalitzada la qualificació de les persones aspirants, el Tribunal farà pública en el tauler d’edictes de l’Ajuntament i al web municipal la relació d’aprovats/des per ordre de puntuació final. Les persones que hagin obtingut la puntuació més alta seran proposades pel Tribunal  a l’òrgan competent per a la seva contractació.
Els aspirants de nacionalitat d’algun estat membre de la unió europea o país amb conveni subscrit amb ella i ratificat per Espanya hauran de presentar documentació certificada per les autoritats competents del seu país d’origen amb acreditació de no estar sotmès a sanció disciplinària o condemna penal que impedeixi, al seu estat, l’accés a la funció pública.
En cas que l’aspirant proposat pel tribunal no pugui ser contractat es podrà contractar l’aspirant següent per odre de qualificació al procés de selecció.
L’òrgan competent procedirà a la formalització dels contractes prèvia acreditació de les condicions i capacitat i requisits exigits en la convocatòria.
Cal tenir en compte que fins que es formalitzi el contracte i s’incorpori al lloc de treball corresponent, l’aspirant no tindrà dret a percepció econòmica.
Un cop finalitzada la qualificació de les persones aspirants, el Tribunal farà pública en el tauler d’edictes de l’Ajuntament i al web municipal la relació d’aprovats/des per ordre de puntuació final.
L’aspirant que injustificadament no s’incorpori al servei o no respongui a la crida perdrà tots els drets derivats del procés de selecció i del contracte laboral subsegüent.
Aquesta borsa d’ocupació tindrà una vigència màxima de dos anys.
Base vuitena. Incompatibilitats
En l'exercici de la funció pública atribuïda a la plaça assignada, és aplicable la normativa vigent sobre el règim d'incompatibilitats en el sector públic, en compliment de la qual l'aspirant, abans d'incorporar-se al servei de l'Ajuntament, haurà d'efectuar una declaració d'activitats i, si s'escau, sol·licitar la compatibilitat o exercir, altrament, l'opció prevista a l'article 10 de la Llei 53/1984, de 26 de desembre, a l'article 10 de la Llei 21/1987, de 26 novembre, i a l'article 337 del Decret 214/1990.
Base novena. Règim d’impugnacions
El tribunal queda facultat per resoldre els dubtes que es presentin i per prendre els acords que calguin per garantir el funcionament correcte del procés selectiu.
En el no previst a les bases serà d'aplicació el Decret legislatiu 1/1997, de 31 d'octubre, pel qual s'aprova la refundició en un text únic de la Llei de la funció pública de l'administració de la Generalitat de Catalunya, el Decret 214/1990, de 30 de juliol, pel qual s'aprova el Reglament del personal al servei de les entitats locals, el Text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre, el Text refós de la Llei municipal i de règim local de Catalunya aprovat pel Decret legislatiu 2/2003, de 28 d'abril, la Llei 7/1985, de 2 d'abril, de bases del règim local, el Text refós de les disposicions legals vigents en matèria de règim local aprovat pel Reial decret legislatiu 781/1986, de 18 d'abril i el Text refós de la Llei de l'estatut dels treballadors, aprovat per Reial decret legislatiu 2/2015, de 23 d'octubre.
Base desena. Recursos
Contra les resolucions definitives i els actes de tràmit de l’alcalde, si aquests actes decideixen directament o indirectament els fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar,  potestativament, recurs de reposició en el termini d’un mes a comptar a partir de l’endemà de la seva publicació o notificació, davant de l’alcalde, o bé recurs contenciós administratiu d’acord amb l’article 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos a comptar a partir de l’endemà de la seva publicació o notificació, davant  el Jutjat Contenciós Administratiu de Lleida.
Contra les resolucions definitives i els actes de tràmit del tribunal, si aquests últims decideixen directament o indirectament el fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar en el termini d’un mes, a comptar a partir de l’endemà de la seva publicació o notificació, recurs d’alçada davant de l’alcalde.
En allò que no estigui previst en les bases, es procedirà segons el que determina el RDL 5/2015, de 30 d’octubre, del Text refós de l’Estatut bàsic de l’empleat públic i el Decret 214/1990, de 30 de juliol, de la Generalitat de Catalunya, i altres disposicions aplicables.»


URBANISME
	Expedient 311/2020. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.


 
	Expedient 478/2020. Llicència urbanística – reparar les parets i part de la coberta d’una nau.

	Favorable
	Tipus de votació: unanimitat

	Vista la sol·licitud de llicència d’obres per reparar les parets i part de la coberta d’una nau afectada pel despreniment de terreny procedent d’una esllavissada a conseqüència del temporal Glòria de principis del mes de febrer del 2020 (ref. cadastral: 6807703CG7560N0002FF) (exp. Mn2020/35); 
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda: 
1. Concedir la llicència sol·licitada, amb les condicions que es detallen a continuació:
· Abans d’iniciar les obres cal:
· Aportar contracte amb l’empresa inscrita al Registre d’Empreses amb Risc d’Amiant (RERA), autoritzada per a la manipulació, recollida, tractament i transferència del residu.
· Cal recollir la placa d'obres de les oficines tècniques municipals previ pagament de 8,00 €.
· Finalitzades les obres cal presentar:
· Certificat final d’obra visat.
· Certificat acreditatiu per part del gestor o gestors de residus de la runa generada, que quantifiqui i tipifiqui els residus que han tractat, identificant convenientment l'obra, els residus classificats per tipus i les quantitats tractades. 
· Vista la documentació presentada, les obres a realitzar únicament poden ser les mínimes necessàries per consolidar i reparar la nau afectada. La intervenció ha de conservar les característiques actuals de l’edificació, respectant la volumetria i la imatge actual de l’edifici i només actuant en els elements malmesos per l’esllavissada.
· L’obtenció de la llicència d’obres de reparació no implica que es permeti cap activitat a la nau. En base a  l’informe de la policia local del dia 24 de gener de 2020 i l’informe del tècnic aportat, el seu dia, pel propietari de la nau, la zona no és segura per desenvolupar-hi cap activitat i és urgent tenir estabilitzat el talús per garantir-ne la seguretat.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. Cal concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres, 
b) tres anys per acabar-les.


	Expedient 1184/2019. Llicència urbanística – instal·lar una caseta metàl·lica prefabricada

	Desfavorable
	Tipus de votació: unanimitat

	Vista la sol·licitud de llicència d'obres per instal·lar una caseta metàl·lica prefabricada;
Vist l'informe emès pels Serveis Tècnics Municipals on s’indica que:
· El projecte d’urbanització de Cal Dot constava de dues fases de les quals només es va executar la primera, quedant pendent d’urbanitzar el tram final del carrer de la Civada i el carrer de l’Escaiola.
· Que la parcel·la objecte de l’actuació no té la condició de solar d’acord al punt a) de l’article 29 del TRLLU i que per aquest motiu es troba en sòl urbà no consolidat on no és possible cap actuació d’edificació o similar fins a la seva consolidació, i per tant, fins a l’execució de les obres d’urbanització.
· Que d’acord a l’article 44 del TRLLU el sòl urbà només pot se edificat si assoleix la condició de solar.
· Que tampoc hi son permeses les actuacions provisionals ja que està iniciat el procediment de parcel·lació i la finca no ha estat edificada abans de l’inici d’aquest procediment (article 53 del TRLLU).
· Que a dia d’avui  no és autoritzable la proposta.
A proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda denegar la llicència sol·licitada.


 
	Expedient 2075/2019. Llicència urbanística – instal·lació d'un quiosc de la ONCE

	Desfavorable
	Tipus de votació: unanimitat

	Vista la sol·licitud de l'Organització Nacional de Cecs Espanyols (ONCE), amb CIF núm. Q2866004A, en què demana llicència d'obres per instal·lar un quiosc de l'ONCE al passeig de les Moreres, 1;
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda  denegar la llicència sol·licitada atès que la ubicació proposada implica un impacte visual sobre la façana de la catedral de Solsona i el portal del Pont, tenint en compte que hi ha, a poca distància, espais igualment vàlids per a la seva col·locació que no suposen un impacte visual negatiu. 


 
	Expedient 280/2020. Junta de Compensació de Cal Dot – al· legacions modificació projecte reparcel·lació

	Favorable
	Tipus de votació: unanimitat

	El dia 11 de març de 2020 es va notificar a Josep Pujol i Montaner i a la Junta de Compensació de Cal Dot (registres de sortida núm. 511 i 512, respectivament) l’acord que adoptà la Junta de Govern Local en la sessió  del dia 2 de març de 2020 i que transcrit literalment deia:
“Vist l'informe emès pels Serveis Tècnics Municipals on es resumeixen els tràmits i l’estat actual del polígon 6, Cal Dot on s’informa que:
A maig de 2004 s’inicien els tràmits de redacció del Pla d’Ordenació Urbanística Municipal (POUM) per a Solsona. En els documents de l’aprovació inicial d’aquest pla es defineix el Polígon 6 en sòl urbà segons projecte de parcel·lació (Cal Dot) aprovat definitivament el 28 de juliol de 2005.
En fase d’exposició pública del POUM, el 22 de desembre de 2005 té entrada a l’Ajuntament de Solsona una al·legació per part de Josep Pujol Montaner, representant a la Junta de Compensació PAU núm 21 Cal Dot, on es demana permutar l’espai verd que el Pla Parcial «Cal Dot» situa al costat del C/ de l’Escaiola i passar-lo a l’illa de parcel·les delimitada pels carrers del Mill i Girasòl amb la carretera de Torà.
Aquesta al·legació és informada favorablement per l’equip redactor i incorporada al Pla d’ordenació Urbanística Municipal (POUM) aprovat definitivament per la Comissió Territorial d’Urbanisme de Lleida en sessió del 12/06/2008 amb conformitat de la Comissió Territorial d’Urbanisme de la Catalunya Central en quant al text refós, en sessió del 17/12/2008, (publicat al DOGC a efectes d’executivitat el 06/04/2009).
L’informe de l’al·legació indica que s’accepta la proposta amb el ben entès que la modificació del límit entre sòl urbà i sòl no urbanitzable, per la no coincidència d’aquest amb el de les finques, està acceptada pels propietaris.
En el moment d’aquesta modificació incorporada al POUM, el Polígon 6 restava pendent exclusivament de l’execució de la segona fase de les obres d’urbanització.
La incorporació d’aquesta modificació al POUM, fa necessari una modificació del projecte de reparcel·lació de tot el polígon per al seu desenvolupament ja que, es van afegir a l’actuació, parcel·les i propietaris que no estaven inclosos en l’aprovació definitiva del mateix el 28 de juliol de 2005.
Vist que aquesta modificació del projecte de parcel·lació no s’ha dut a terme a dia d’avui i que aquest fet deixa sense definir les condicions d’aprofitament urbanístic d’algunes de les parcel·les.
A proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 42/2011, de 23 de juny, i per unanimitat dels assistents, acorda requerir a la Junta de Compensació de Cal Dot que presenti la modificació del projecte de reparcel·lació afegint-hi les finques i propietaris que hi estan inclosos actualment. Si en el termini d’un mes a partir de la recepció de la present notificació no s’ha presentat la modificació del projecte de reparcel·lació a l’Ajuntament de Solsona, s’iniciaran els tràmits per modificar el POUM en aquest sector i tornar-lo al seu estat original abans de l’al·legació."
Que en relació a aquest escrit Josep Pujol i Montaner, en representació de la Junta de Compensació de Cal Dot, el dia 1 d’abril de 2020, amb registre d’entrada núm. 672, presenta un escrit d’al·legacions en que exposa:
1. Cal tenir en compte la disposició addicional tercera del Real decret 563/2020 per la qual es declara l’estat l’alarma i queden suspesos tots els terminis i s’interrompen tots els terminis per a la tramitació d’expedients amb les entitats del sector públic fins que acabi aquesta situació.
2. Que el requeriment de l’Ajuntament sembla ignorar unes qüestions essencials per al compliment del requerit i que és necessari informar a l’Ajuntament a l’efecte de que reconsideri l’acord adoptat, o en el seu cas completi o modifiqui.
3. Que l’Ajuntament de Solsona és membre de la Junta de Compensació i coneix el contingut dels estatuts i les bases que la regula (article 5 i 12).
4. Que l’Ajuntament de Solsona és membre de la Junta de Compensació i coneix el contingut dels estatuts i les bases que la regula (article 5.2 ).
5. Que l’Ajuntament de Solsona és membre de la Junta de Compensació i coneix el contingut dels estatuts i les bases que la regula (article 8 ).
6. Que el 25 de setembre de 2002 es va constituir la Junta de Compensació amb escriptura pública davant el notari de Solsona , amb protocol 1.118 i l'Ajuntament aprovà el projecte de compensació.
7. Que l’Ajuntament requereix una resolució de la Junta Rectora de la Junta de Compensació que sotmeti a l’Assemblea General la decisió, tal com estableix la base d‘actuació dissetena, apartat 2 i articles 4 i 8 dels Estatuts.
8. Que és necessari donar compliment a l’article 40 de Real decret Llei 8/2020 de 17 de març que estableix mesures relatives a les persones jurídiques de dret privat.
9. Que és necessari convocar una Assemblea General i proposa un ordre del dia.
En relació a les al·legacions exposades i vist l’informe emès per la secretària actal. de data 9 d’abril de 2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Estimar els punts 1,  3, 4, 5,  6  i 8 de les al·legacions presentades atès que l’Ajuntament coneix totes les normatives esmentades.
Segon. Estimar parcialment el punt 9 en què posa de manifest la necessitat de convocar una Assemblea General atès que es un aspecte que des de fa anys que l’Ajuntament de Solsona insisteix en la necessitat de convocar-la. Però l’Ajuntament no es pronuncia sobre el contingut de l’ordre del dia que es proposa entenent que l’Ajuntament no és l'òrgan competent per fixar l’ordre del dia d’una junta de compensació.
Tercer. Desestimar els punts 2 i 7 de l’al·legació atès que del seu contingut se n’interpreta que per tirar endavant la reparcel·lació de l’àmbit és necessari introduir nous propietaris dels quals no es té la conformitat, la qual cosa implicaria acceptar que s’ha incomplert l’acord d’aprovació del POUM i que l’al·legació  presentada en fase d’exposició pública per Josep Pujol i Montaner, representant a la Junta de Compensació PAU núm 21 Cal Dot, on es demana permutar l’espai verd que el Pla Parcial «Cal Dot» situa al costat del carrer de l’Escaiola i passar-lo a l’illa de parcel·les delimitada pels carrers del Mill i Girasòl amb la carretera de Torà, fa manifestacions sobre la conformitat de tots els propietaris que no són reals.
L’informe de l’al·legació del POUM indica que s’accepta la proposta amb el ben entès que la modificació del límit entre sòl urbà i sòl no urbanitzable, per la no coincidència d’aquest amb el de les finques, està acceptada pels propietaris.
Quart. Requerir la Junta de Compensació de Cal Dot que presenti la modificació del projecte de reparcel·lació segons l’al·legació presentada en fase d'exposició pública del POUM.
Cinquè. Comunicar que, si en el termini d’un mes a partir de la finalització de l'estat d’alarma, la Junta de Compensació de Cal Dot no ha presentat la modificació del projecte de reparcel·lació a l’Ajuntament de Solsona, de la forma que va exposar a l’al·legació del POUM, l’Ajuntament de Solsona iniciarà els tràmits per modificar el POUM en aquest sector i tornar-lo al seu estat original abans de l’al·legació, amb independència de si s’ha convocat o no l’Assemblea General de la Junta de Compensació de Cal Dot.


 
	Expedient 467/2020. Suspensió d'activitats a l'àmbit de la Ctra. de Bassella, 41, afectat per una esllavissada, fins que no es repari el mur deteriorat

	Favorable
	Tipus de votació: unanimitat

	La Policia Local el dia 24 de gener de 2020 va emetre un informe sobre els danys que provocà l’esllavissada d’un talús a la nau situada a la carretera de Bassella, 41, cantonada amb el carrer de Sant Pere de Graudescales.
El despreniment de terrenys va fer caure una paret i part del sostre de la nau provocant danys materials però, per sort, cap dany personal.
Que a dia d’avui no s’ha dut a terme cap intervenció per assegurar l’estabilitat de l’esmentat talús, existint una alta probabilitat de nous despreniments.
Que al costat de la nau afectada pels despreniments hi ha altres naus on s’hi porta a terme activitat econòmica.
Atès que es tracta d’una zona on delimiten diferents propietats privades però cap de pública, correspon a tots els propietaris de l‘àmbit a dur a terme les actuacions pertinents per assegurar l’estabilitat de la zona;
Atès que és urgent que els propietaris duguin a terme una actuació per garantir l’estabilitat del mur,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Requerir tots els propietaris de l’àmbit que delimiten amb la carretera de Bassella, 41, i que està formada per les finques cadastrals que tot seguit es relacionen, a que duguin a terme les obres d'estabilització de talús que s’ha esllavissat:
Referència cadastral 6807703CG7560N0002FF - carretera de Bassella, 41
Referència cadastral 6807704CG7560N0002MF - carretera de Bassella, 39
Referència cadastral 6807705CG7560N0002OF - carretera de Bassella, 37
Referència cadastral 6807706CG7560N0002KF
Referència cadastral 6807714CG7560N0002JF - carrer del Serrat d'en Mingo, 36
Referència cadastral 6807715CG7560N0002EF - carrer del Serrat d'en Mingo, 38
Referència cadastral 6807701CG7560N0002LF - carrer de Sant Pere de Graudescales, 1
Referència cadastral 6807702CG7560N0002TF - carrer de Sant Pere de Graudescales, 3.
Segon. Entretant no s’hagin dut a terme  les obres d’estabilització del mur, advertir  els propietaris de les naus que en el seu interior no es pot dur a terme cap activitat econòmica, atès que no hi ha garantida la seguretat del sector.


VINYET
	Expedient 461/2020. Col·locació cartell senyalització d’una casa

	Favorable
	Tipus de votació: unanimitat

	Vista la sol·licitud que demana que se senyalitzi una casa situada a la partida de Sant Bernat, ja que s'han finalitzat les obres de reconstrucció de la casa esmentada (ref. cadastral 25257A002000950000AZ, polígon 2, parcel·la 95) (exp. Mj3/11.04.2016) i no hi ha cap cartell indicador al camí d'accés a la casa; 
A proposta de les regidores delegades del Vinyet i d'Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, un cop finalitzi l’estat d’alarma per a la gestió de la situació de crisi sanitària ocasionada per la COVID-19, l’Ajuntament procedirà a dur a terme els tràmits necessaris per col·locar un cartell indicador al camí d'accés a la masia.


 
	Expedient 516/2020. Centre de Ciència i Tecnologia Forestal de Catalunya – petició rectificació inventari de camins

	Desfavorable
	Tipus de votació: unanimitat

	Vista la sol·licitud presentada i subscrita per Antoni Trasobares i Rodríguez, director  del Centre de Ciència i Tecnologia Forestal de Catalunya (CTFC), amb CIF núm. Q7550005H, en què demana el reconeixement de la propietat del camí Font de la Plata a favor del CTFC i la rectificació de l’inventari de camins municipals de l’Ajuntament de Solsona en base a un dictamen pericial del camí Font de la Plata signat per Xavier Campillo i Besses;
Atès que el document d’al·legacions es resumeix en:
1. Fa constar que el camí Font de la Plata va ser inclòs erròniament a l’inventari de camins municipal i es remet al dictamen aportat que conclou que no hi ha proves ni tant sols indicis de la naturalesa pública del camí inventariat l’any 2013 amb el nom de camí de la Font de Plata.
2. Demana el reconeixement de la propietat del camí de la Font de la Plata per part de l’Ajuntament a favor del CTFC i la conseqüent exclusió del mateix de l’inventari municipal de camins;
Vist l‘informe emès per l’arquitecte municipal, de data 9 d’abril de 2020, en què desprès d’un extens informe i documentació gràfica conclou:
1. Revisades de nou les diferents fonts documentals, queda ratificada la preexistència del camí de la Font de la Plata i la seva inclusió a l’inventari de camins municipals de 2013. No correspondria en cap cas a una via de servei d’ús privatiu.
2. L’existència com a públic, del camí de la Font de la Plata, es evident més que mai després de la construcció de la passarel·la que dona accés a la planta superior del CTFC (2005-2007), que no compleix amb la mesura reglamentària de prevenció d’incendis pel que fa a l‘alçada, amb el ben entès que l'accés a qualsevol altra propietat es podria realitzar pel camí de la Font de la Plata. D’aquesta manera, com indica el projecte original, el  vial inferior en qüestió té la finalitat de complir amb les previsions en matèria d’incendis que exigeix  el CTE.
A proposta de les regidores delegades del Vinyet i d'Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. No reconèixer la propietat del camí de la Font de la Plata a favor del CTFC ni excloure’l de l’inventari de camins municipal.
2. Trametre al sol·licitant còpia de l’informe emès pels Serveis Tècnics Municipals en resposta a les al·legacions presentades.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president
Vistiplau de l’entitat bancària per    reconeixement de  signatura i número de compte

